CELEX: 32016R0442
Language: sl
Date: 2016-03-23 00:00:00
Title: Izvedbena uredba Komisije (EU) 2016/442 z dne 23. marca 2016 o spremembi Izvedbene uredbe (EU) št. 170/2013 o prehodnih ukrepih v sektorju sladkorja zaradi pristopa Hrvaške

24.3.2016   
            
            
               SL
            
            
               Uradni list Evropske unije
            
            
               L 78/49
            
         IZVEDBENA UREDBA KOMISIJE (EU) 2016/442
   z dne 23. marca 2016
   o spremembi Izvedbene uredbe (EU) št. 170/2013 o prehodnih ukrepih v sektorju sladkorja zaradi pristopa Hrvaške
   EVROPSKA KOMISIJA JE –
   ob upoštevanju Pogodbe o pristopu Republike Hrvaške,
   ob upoštevanju Akta o pristopu Republike Hrvaške (1) ter zlasti členov 41 in 16 Akta v povezavi s točko 4 oddelka 3(a) Priloge IV k Aktu,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 170/2013 (2) določa prehodne ukrepe v sektorju sladkorja zaradi pristopa Hrvaške k Uniji. Oddelek 2 poglavja II navedene uredbe se nanaša na določitev in izločitev presežnih količin sladkorja na Hrvaškem na dan njenega pristopa. Določa zlasti roke za določitev presežnih količin sladkorja, njihovo izločitev in predložitev dokazil identificiranih izvajalcev na Hrvaškem o izločitvi. Določa tudi referenčna obdobja, ki se uporabijo pri izračunu zneska, ki se zaračuna Hrvaški, če presežne količine niso izločene.
            
         
               (2)
            
            
               Izvedbena uredba Komisije (EU) št. 1345/2014 (3) je določila presežne količine zalog sladkorja na Hrvaškem, ki so nastale pred njenim pristopom in ki jih je treba izločiti s trga Unije na stroške Hrvaške v skladu z roki iz Izvedbene uredbe (EU) št. 170/2013, kakor je bila spremenjena z Izvedbeno uredbo (EU) 2015/1407 (4).
            
         
               (3)
            
            
               V dopisu z dne 26. januarja 2016 je Hrvaška Komisijo obvestila, da sicer ne dvomi v obveznost izločitve presežnih količin sladkorja, kot jo je določila Komisija, vendar nepredvidenih postopkovnih težav pri izvajanju obveznosti, da od zadevnih izvajalcev zahteva izločitev navedenih presežnih količin, ki so privedle do podaljšanja rokov za izločitev, ni bilo mogoče v celoti odpraviti in je potrebno nekaj dodatnega časa. Zato je primerno, da se roki, določeni z Izvedbeno uredbo (EU) št. 170/2013, podaljšajo za štiri mesece.
            
         
               (4)
            
            
               Izvedbeno uredbo (EU) št. 170/2013 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Izvedbena uredba (EU) št. 170/2013 se spremeni:
   
               1.
            
            
               v členu 9(1) se datum „31. marca 2016“ nadomesti z „31. julija 2016“;
            
         
               2.
            
            
               člen 10 se spremeni:
               
                           (a)
                        
                        
                           datum „31. marca 2016“ se nadomesti z datumom „31. julija 2016“;
                        
                     
                           (b)
                        
                        
                           datum „30. novembra 2016“ se nadomesti z datumom „31. marca 2017“;
                        
                     
         
               3.
            
            
               člen 11 se spremeni:
               
                           (a)
                        
                        
                           v odstavku 1 se datum „30. junija 2016“ nadomesti z datumom „31. oktobra 2016“;
                        
                     
                           (b)
                        
                        
                           v četrtem pododstavku odstavka 2 se datum „31. marca 2016“ nadomesti z datumom „31. julija 2016“;
                        
                     
         
               4.
            
            
               člen 12 se spremeni:
               
                           (a)
                        
                        
                           v odstavku 1 se datum „31. julija 2016“ nadomesti z datumom „30. novembra 2016“;
                        
                     
                           (b)
                        
                        
                           odstavek 2 se spremeni:
                           
                                       (i)
                                    
                                    
                                       v prvem pododstavku se datum „31. marca 2016“ nadomesti z datumom „31. julija 2016“;
                                    
                                 
                                       (ii)
                                    
                                    
                                       v drugem pododstavku se datum „30. novembra 2016“ nadomesti z datumom „31. marca 2017“;
                                    
                                 
                                       (iii)
                                    
                                    
                                       v tretjem pododstavku se datum „30. septembra 2016“ nadomesti z datumom „31. januarja 2017“.
                                    
                                 
                     
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. marca 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 112, 24.4.2012, str. 10.
   
      (2)  Izvedbena uredba Komisije (EU) št. 170/2013 z dne 25. februarja 2013 o prehodnih ukrepih v sektorju sladkorja zaradi pristopa Hrvaške (UL L 55, 27.2.2013, str. 1).
   
      (3)  Izvedbena uredba Komisije (EU) št. 1345/2014 z dne 17. decembra 2014 o določitvi presežnih količin sladkorja, izoglukoze in fruktoze na Hrvaškem (UL L 363, 18.12.2014, str. 80).
   
      (4)  Izvedbena uredba Komisije (EU) 2015/1407 z dne 19. avgusta 2015 o spremembi Izvedbene uredbe (EU) št. 170/2013 o prehodnih ukrepih v sektorju sladkorja zaradi pristopa Hrvaške (UL L 219, 20.8.2015, str. 1).